31. ΑΝΑΓΚ. ΝΟΜΟΣ υπ’ αριθ. 993 της 23/26 Φεβρ. 1946 Περί προμηθείας αυτοκινήτων προς χρήσιν δημοσίων υπηρεσιών. Άρθρον μόνον.-1.Προς ικανοποίησιν αμέσων αναγκών των Δημοσίων Υπηρεσιών, επιτρέπεται κατόπιν αποφάσεως του Υπουργού των Οικονομικών και Μεταφορών η προμήθεια αυτοκινήτων άνευ δημοπρασίας και κατά παρέκκλισιν των κειμένων περί προμηθειών διατάξεων εγγραφομένης της σχετικής πιστώσεως εις τον Προϋπολογισμόν των εξόδων του Υπουργείου Μεταφορών. 2.Ο τρόπος, καθ’ ον ενεργούνται αι ως άνω προμήθειαι ως και πάσα ετέρα αναγκαία λεπτομέρεια δια την εφαρμογήν του παρόντος, καθορίζονται δι’ αποφάσεων του Υπουργού των Οικονομικών και Μεταφορών. 3.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Περί της χρήσεως των κρατικών αυτοκινήτων βλ. Ν.Δ. 2396/1953 εν τόμ. 21. 